Tampad nga Taxi Drayber Nag-uli sg P300,000 sa Tag-iya | Tumandok\nTampad nga Taxi Drayber Nag-uli sg P300,000 sa Tag-iya\nPosted by tumandok in\tUncategorized December 26, 2015\nKabalo kita nga madamu pa nga mga tao diri sa aton nga mga masaligan, matulingan kag tampad sa mga matag-adlaw nga buluhaton. Wala sila sg kaisog nga maggwa sa publiko. Indi bale basta may nagaluntad pa nga mga tinuga kasubong nila.\nSining ulihi lang si Manong Hanzel, ang matuod nga ngalan si Anselmo Nava, 53 ka tuig, isa ka drayber sg taxi nakakita sg isa ka bag nga may unod nga 5,270 euros (may baylo ng 300,00 sa pesos) nga nalipatan sa pasahero iya taxi, Light of Glory nga ginamaneho.\nIya ini gintuling ang sadto nga bag sa opisina sg ila kummpanya sg taxi. Sa gilayon ginpangita sg kummpanya ang tag-iya sg nasambit nga bag may may unod nga daku nga kantidad sg kuarta. Kag didto na kilal-an ang tag-iya nga si Jake Mark Nieves, isa ka overseas Filipino worker. Gin-uli sa iya ang bag nga wala sg kulang pati pa ang mga importante nga mga papeles sa sulod sg bag sa opisina sg Kumpanya.\nSi Manong Hanzel nga pumuluyo sg Barangay Sto. Rosario-Duran, Dakbanwa sg Iloilo may maayo nga binuhatan, ilabi na gid sa pagbalik sg laptop nga nagabil sg P35,000 kag P80,000 nga kantidad sg kuarta sadtong Septyembre sg nagligad nga tuig sg 2014.\nAng LTRB Region 6 paagi sa ila abogado nga si Jose Marie Lamparero naghatag sa iya sg P10,000 bilang padya sg iya pagka-honesto bilang taxi drayber. Kag ang tagdumalahan sg Light of Glory Taxi naghatag man sa iya sg plaque kag iban pa nga panconsuelo sa iya maayo nga hinimuan.\nPahibalo: Sandig ini sa sinulatan ni Glenda Sologastoa nga nga ginpost ni Abyan Edgar Siscar sa pahina sg Iloilo Update sa Facebook sadtong December 26, 2015.\nimage credits: iloilotoday.com\n← Miss Earth 2015 Angelia G. Ong, Isa ka Ilongga